text: Væleydnað altjóða ráðstevna um elskipanir
text: #000001
text: Í seinastu viku var ráðstevna um smáar elskipanir, samansettar av ymiskum orkukeldum, hildin í Føroyum. Týska fyritøkan energynautics skipaði fyri ráðstevnuni í samstarvi við SEV undir heitinum “7th Annual Hybrid Power Systems Workshop”. Umhvørvisstovan og Effo stuðlaðu eisini ráðstevnuni.
text: #000002
text: Á leið 100 útlendskir granskarar, veitarar og starvsfólk í elgeiranum, umboðandi fleiri enn 20 ymisk lond, vóru komin til Føroya, og harafturat vóru uml. 20 føroyskir.
text: #000004
text: Evnini á ráðstevnuni fevndu sera víða og til bar at hoyra framløgur um sól-, vind-, sjóvarfals- og vatnorku, umframt power to x, vetni, netskipanir o.a.m.
text: #000007
text: Á fyrru útferðini gekk leiðin til Vestmanna, har umboð fyri Minesto greiddu frá royndarverkætlanini við sjóvarfalsorku í Vestmannasundi. Afturmeldingarnar vóru, at luttakararnir hildu hetta vera ómetaliga áhugavert og forvitnisligt.
text: #000008
text: Seinni útferðardagur var í Suðuroy, har luttakararnir m.a. vitjaðu øll orkuverkini hjá SEV og fingu sjón fyri søgn, at tað ber til at javna og partvís goyma vindorkuna við battarískipan, og at hetta eisini hevur við sær, at suðringar seinastu 10 dagarnar uttan íhald hava havt 100% burðardygga elorku, og harav til tíðir 100% vindorku, sum er óvanligt, fyri ikki at siga ógjørligt uttan eitt nú battarískipan.
text: #000009
text: Elskipanin í Suðuroy er serlig, og útferðin í Suðuroy var eisini eitt serligt høvi hjá trimum av luttakarunum. Tríggir týskir Ph.D.-lesandi, ávikavist knýttir at lærda háskúlanum í Bremen og Hannover, skriva hvør sína uppgávu um elskipanina í Suðuroy, og hetta var fyrsta ferðin, at teir høvdu møguleika at vitja á staðnum. Ritgerðir teirra eru partar av felags granskingarverkætlan millum lærdu háskúlarnar í Bremen og Hannover.
text: #000010
text: Vinarliga broyt tínar kennifíla - og privatlívsstillingar fyri at síggja hetta innihald Stillingar av farsporum
text: #000012
text: Fólkatingið vitjar SEV í Húsahaga
text: #000014
text: Regin Mittún nýggjur fíggjarstjóri hjá Magn
text: #000017
text: Byggja heimsins størstu vindmylnuhøll í Esbjerg
text: #000020
text: Redaktión tel. 20 80 80 [email protected] Sverri Egholm Netredaktør (Ábyrgd) [email protected]
text: #000025